Հայկազ Մարջանյան

Մարջանյան Հայկազ Հովհաննեսի (նոյեմբերի 23, 1900, գյուղ Քյուլփի, Սուրմալուի գավառ հունվարի 8.1967, Երևան), հայ խորհրդային քաղաքական գործիչ, գյուղատնտեսական գիտությունների թեկնածու (1955), ԽՄԿԿ անդամ (1932)։

Ավարտել է Երևանի համալսարանի գյուղատնտեսական ֆակուլտետը (1928)։ 1933-1935 թվականներին եղել է Երևանի կոմունիստական համալսարանի պրոռեկտոր, 1938-1945 թվականներին՝ ՀԽՍՀ հողժողկոմ, 1945-1946 թվականներին՝ ՀԽՍՀ ժողկոմխորհի նախագահի տեղակալ, 1946-1947 թվականներին՝ ՀԿԿ Կենտկոմի գյուղատնտեսական բաժնի վարիչ, 1947-1950 թվականներին՝ ՀԽՍՀ սննդհամի (1949 թվականից՝ սննդի) արդյունաբերության մինիստր, 1953-1956 թվականներին՝ ՀԽՍՀ Մինիստրների խորհրդի գյուղատնտեսական բաժնի վարիչ, 1956 թվականին՝ Հայկական գյուղատնտեսական ինսա-ի ռեկտոր։ ՀԽՍՀ II և V գումարումների Գերագույն սովետի դեպուտատ։

Պարգևատրվել է Լենինի (2), Աշխատանքային կարմիր դրոշի, «Պատվո նշան» շքանշաններով։

Գյուղատնտեսական գիտությունների թեկնածուներ
Աշխատանքային կարմիր դրոշի շքանշանի ասպետներ
Լենինի շքանշանի ասպետներ
Հայ քաղաքական գործիչներ
ԽՄԿԿ անդամներ
«Պատվո նշան» շքանշանի ասպետներ
ՀՀ գյուղատնտեսության նախարարներ